تورکیه بؤیوک میللت مجلیسی‌نین صدری بینالی ییلدیریم آرژانتین-ده کئچیریلن G-20  پارلامنت فوروموندا ایشتیراک ائتدی.
پایتاخت بوئنوس آیرئس-ده آرژانتین میللی کنگره سینده باشلایان فورومدا "اینکیشافین مالیه لشدیریلمه‌سی" آدلی پانلین اساس قونوشماجیسی اولان ییلدیریم: "بو گؤروش‌دن قلوبال پروبلئم‌لرین حلی ایله باغلی مهم نتیجه‌لر چیخاجاغینا اومید ائدیرم" دئدی.
بینالی ییلدیریم G-20  عضوو اؤلکه‌لرین قلوبال چتین‌لیک‌لری آرا‌دان قال‌دیرماق اوچون آپاریجی رول اوینایا بیله جگینی سؤیله‌دی.
ییلدیریم چیخیشیندا تورکیه-نین سوریه-لی قاچقین‌لار اوچون 30 میلیارد دو‌لاردان چوخ بودجه‌دن ایستیفاده ائتدیگینه ده توخوندو.
تورکیه‌نین "اینسانی یاشات کی، دونیا یاشاسین" پرنسیپی ایله فعالیت گؤستردیگینه و بو مسئله‌ده دونیا‌دان هئچ بیر یاردیم آلمادیغینا دقت چکن تورکیه بؤیوک میللت مجلیسی‌نین صدری: " بو گونه ده ک 30 میلیارد دو‌لارلیق بیر بودجه خرج‌له‌دیک. بون‌دان سونرا دا عینی شکیلده داوام ائدجییک. تاکی، سوریه-ده کی پروبلئم‌لر تئزلیکله آرا‌دان قالخسین. بوتون سوریه-لیلر اوچون دایمی باریشین، یئنی بیر ایشیق‌لی گونون باشلاماسینی دیلییریک" دئیه دانیشدی.
بینالی ییلدیریم پانلین مطبوعاتا قاپا‌لی حیسه‌سینده جنوبی افریقا میللی ایالت‌لر شوراسی‌نین صدری تاندی مودیسه ایله گؤروشدو.
گؤروشده ایکی اؤلکه آراسینداکی امکداش‌لیق و پارلامنتلر آراسی علاقه‌لردن دانیشیلدیغی بیلدیریلدی.
تورکیه بؤیوک میللت مجلیسی‌نین صدری بینالی ییلدیریم باشچی‌لیق ائتدیگی نماینده هئیتی ایله داها سونرا روسیانین دوما صدری‌نین بیرینجی معاوینی و آرژانتین سناتی‌نین صدر ایله ده گؤروشدو.
